CELEX: 31994R0334
Language: el
Date: 1994-02-15 00:00:00
Title: ΚΑΝΟΝΙΣΜΟΣ (ΕΚ) αριθ. 334/94 ΤΗΣ ΕΠΙΤΡΟΠΗΣ της 15ης Φεβρουαρίου 1994 για τέταρτη τροποποίηση του κανονισμού (ΕΟΚ) αριθ. 3337/93 περί θεσπίσεως εκτάκτων μέτρων στηρίξεως της αγοράς στον τομέα του χορείου κρέατος στο Βέλγιο

Avis juridique important

|

31994R0334

ΚΑΝΟΝΙΣΜΟΣ (ΕΚ) αριθ. 334/94 ΤΗΣ ΕΠΙΤΡΟΠΗΣ της 15ης Φεβρουαρίου 1994 για τέταρτη τροποποίηση του κανονισμού (ΕΟΚ) αριθ. 3337/93 περί θεσπίσεως εκτάκτων μέτρων στηρίξεως της αγοράς στον τομέα του χορείου κρέατος στο Βέλγιο  

Επίσημη Εφημερίδα αριθ. L 043 της 16/02/1994 σ. 0001 - 0003 Φινλανδική ειδική έκδοση: Κεφάλαιο 3 τόμος 56 σ. 0048  Σουηδική ειδική έκδοση: Κεφάλαιο 3 τόμος 56 σ. 0048 

ΚΑΝΟΝΙΣΜΟΣ (ΕΚ) αριθ. 334/94 ΤΗΣ ΕΠΙΤΡΟΠΗΣ της 15ης Φεβρουαρίου 1994 για τέταρτη τροποποίηση του κανονισμού (ΕΟΚ) αριθ. 3337/93 περί θεσπίσεως εκτάκτων μέτρων στηρίξεως της αγοράς στον τομέα του χορείου κρέατος στο ΒέλγιοΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εμφανίσεως της κλασικής πανώλης των χοίρων σε περιοχή παραγωγής του Βελγίου, έχουν θεσπιστεί έκτακτα μέτρα στηρίξεως της αγοράς του χορείου κρέατος γι' αυτό το κράτος μέλος από τον κανονισμό (ΕΚ) αριθ. 3337/93 της Επιτροπής (3), όπως  τροποποιήθηκε τελευταία από τον κανονισμό (ΕΚ) αριθ. 70/94 (4)- ότι οι κτηνιατρικοί και εμπορικοί περιορισμοί αφορούν επίσης τους παραγωγούς νεαρών χοιριδίων βάρους 8 χιλιογράμμων- ότι δικαιολογείται, συνεπώς, να περιληφθούν τα ζώα αυτά στα έκτακτα μέτρα που προβλέπονται από τον κανονισμό (ΕΚ) αριθ. 3337/93- ότι  πρέπει να δοθεί στις βελγικές αρχές η δυνατότητα να καθορίσουν τις περιόδους αγοράς για τα χοιρίδια και τα νεαρά χοιρίδια επιτρέποντας με τον τρόπο αυτό μιά ορθή διαχείριση του μέτρου- ότι, μετά την εμφάνιση του νέου κρούσματος κλασικής πανώλης των χοίρων, έχουν διευρυνθεί οι κτηνιατρικοί και εμπορικοί περιορισμοί από τις αρχές Φεβρουαρίου 1994 σε μία νέα περοχή- ότι, από 9 Φεβρουαρίου 1994, τα ζώα που προέρχονται από την περιοχή αυτή  πρέπει να περιληφθούν στο καθεστώς αγοράς που προβλέπεται από τον κανονισμό (ΕΟΚ) αριθ. 3337/93- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χορείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 3337/93 τροποποιείται ως εξής:  1. Το άρθρο 1 τροποποιείται ως εξής:  α) η παράγραφος 1 αντικαθίσταται από το ακόλουθο κείμενο:  "1. Από τις 22 Νοεμβρίου 1993, ο βελγικός οργανισμός παρεμβάσεως αγοράζει:  - ζωντανούς χοίρους ίσου ή μεγαλυτέρου από 110 χιλιόγραμμα κατά μέσο όρο ανά παρτίδα,  - χοιρίδια βάρους ίσου ή μεγαλυτέρου από 25 χιλιόγραμμα κατά μέσο όρο ανά παρτίδα,  - νεαρά χοιρίδια βάρους ίσου ή μεγαλυτέρου από 8 χιλιόγραμμα ανά παρτίδα που παράγονται από ειδικευμένους παραγωγούς που είναι αναγνωρισμένοι από τις αρμόδιες αρχές."- β) στις παραγράφους 2 και 3, ο όρος "χοιρίδια" αντικαθίσταται από τους όρους "χοιρίδια και νεαρά χοιρίδια".  2. Το άρθρο 2 τροποποιείται ως εξής:  α) στην παράγραφο 1, ο όρος "χοιρίδια" αντικαθίσταται από τους όρους "χοιρίδια και νεαρά χοιρίδια"- β) προστίθεται η ακόλουθη νέα παράγραφος 3:  "3. Οι αρμόδιες αρχές εξουσιοδοτούνται να καθορίσουν τις περιόδους κατά τις οποίες αγοράζονται τα χοιρίδια ή τα νεαρά χοιρίδια." 3. Στο άρθρο 4, προστίθεται η ακόλουθη νέα παράγραφος 3:  "3. Η τιμή αγοράς στην εκμετάλλευση για τα νεαρά χοιρίδια καθορίζεται σε 23 Ecu ανά κεφαλή.  Όταν το μέσο βάρος ανά παρτίδα είναι μικρότερο από 8 χιλιόγραμμα αλλά μεγαλύτερο από 7,6 χιλιόγραμμα, η τιμή αγοράς ανέρχεται σε 19,5 Ecu ανά κεφαλή." 4. Στο άρθρο 6 δεύτερη περίπτωση, ο όρος "χοιρίδια" αντικαθίσταται από τους όρους "χοιρίδια και νεαρά χοιρίδια".  5. Το παράρτημα Ι αντικαθίσταται από το παράρτημα του παρόντος κανονισμού.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Φεβρουαρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Φεβρουαρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 299 της 4. 12. 1993, σ. 23.  (4) ΕΕ αριθ. L 12 της 15. 1. 1994, σ. 21.      ΠΑΡΑΡΤΗΜΑ  "ΠΑΡΑΡΤΗΜΑ Ι Μέρος 1 α) Το μέρος του εδάφους:  1. των κοινοτήτων Torbout και Zedelgem που βρίσκονται ανατολικώς του αυτοκινητοδρόμου Α 17- 2. της κοινότητας Oostkamp που βρίσκεται ανατολικώς του αυτοκινητοδρόμου Α 17 και νοτίως του αυτοκινητοδρόμου Ε 40- 3. της κοινότητας Beernem που βρίσκεται νοτίως του αυτοκινητοδρόμου Ε 40- 4. της κοινότητας Aalter που βρίσκεται νοτίως του αυτοκινητοδρόμου Ε 40 και δυτικώς της εθνικής οδού Ν 37- 5. της κοινότητας Ruiselede που βρίσκεται δυτικώς της εθνικής οδού Ν 37- 6. της κοινότητας Tielt που βρίσκεται βορείως της εθνικής οδού Ν 37- 7. της κοινότητας Pittem που βρίσκεται βορείως της εθνικής οδού Ν 37 και της εθνικής οδού Ν 35- 8. της κοινότητας Ardooie που βρίσκεται βορείως της εθνικής οδού Ν 35- 9. της κοινότητας Lichtervelde που βρίσκεται βορείως της εθνικής οδού Ν 35 και ανατολικώς του αυτοκινητοδρόμου Α 17.  β) Το έδαφος της κοινότητας Wingene.  Μέρος 2 α) Το μέρος του εδάφους της κοινότητας του Maldegem, βρίσκεται νοτίως των οδών, De Meeuslaan F., Schautenstraat, Bogaardestraat και της Ν 9.  β) Το μέρος του εδάφους των κοινοτήτων Eelko, Waarschoot και Zomergem, που βρίσκονται νοτίως της Ν 9.  γ) Το μέρος του εδάφους της κοινότητας Lovendegem που βρίσκεται:  1. νοτίως της Ν 9 έως τη διασταύρωση με την Bredestraatkouter- 2. δυτικώς των Bredestraatkouter, Molendreef, Diepestraat, και Lobrug- 3. νοτίως της Lostraat.  δ) Το μέρος του εδάφους της κοινότητας Nevele που βρίσκεται:  1. δυτικώς των Lostraat, Eikendreef, Stationsstraat, Dorp και Vosselarestraat έως τον αντοκινητόδρομο Ε 40- ε) Το μέρος του εδάφους της κοινότητας Aalter, που βρίσκεται βορείως του αυτοκινητοδρόμου Ε 40.  στ) Το μέρος του εδάφους της κοινότητας Beernem που βρίσκεται:  1. νοτίως του αυτοκινητοδρόμου Ε 40 έως τη διασταύρωση με την Wingenesteenweg- 2. ανατολικώς των Wingenesteenweg, Stationsstraat, Scherpestraat, Beernemstraat και Knesselarestraat έως την διασταύρωση με την Hoogstraat και η Hoogstraat έως τα επαρχιακά σύνορα."